Norsk brannvernforening

Norsk brannvernforening (Brannvernforeningen) er en ideell stiftelse som arbeider for å forebygge personskade og hindre tap av liv og verdier i forbindelse med branner.

Norsk brannvernforening ble etablert i Oslo 7. november 1923 av forsikringsdirektør John Ødegaard, som et samarbeid mellom forsikringsnæringen og sentrale myndigheter. Brannvernforeningen var en medlemsforening fram til 2001, da den ble omgjort til en privat, selveid stiftelse. 

Brannvernforeningen driver i dag med landsomfattende kompetansehevende aktivitet som kurs og opplæring, sertifisering og salg av brannteknisk litteratur, lover og forskrifter. Stiftelsen utgir et eget fagtidsskrift som heter Brann & Sikkerhet. I tillegg driver Brannvernforeningen med et utstrakt informasjonsarbeid, og organiserer en rekke brannforebyggende informasjonsprosjekter og nasjonale holdningskampanjer, som Brannvernuka, Røykvarslerdagen, hytte- og studentkampanje og fyrverkerikampanje. 

Administrerende direktør er Rolf Søtorp. Stiftelsen holder til i Fredrik Selmers vei 2 på Helsfyr i Oslo.
 Referanser 

 Eksterne lenker 


Kategori:Norske stiftelser
Kategori:Brannvern i Norge 
Kategori:Organisasjoner etablert i 1923
Kategori:1923 i Norge